**INFORMACIJE**

 **O OBRADI PODATAKA O LIČNOSTI U CRVENOM KRSTU SRBIJE**

Na osnovu člana 23. i 24. Zakona o zaštiti podataka o ličnosti („Službeni glasnik RS”, br. 87/2018), Crveni krst Srbije kao rukovalac podataka daje sledeće informacije o obradi podataka o ličnosti koju vrši:

**1) IDENTITET LICA ODGOVORNOG ZA OBRADU PODATAKA**

**Pravno lice**: Crveni krst Srbije

**Adresa**: Simina 19, 11000 Beograd, Srbija

**Matični** **broj**: 07002726

**Zakonski zastupnik**: Ljubomir Miladinović, generalni sekretar

**Lice za zaštitu podataka o ličnosti**: Nikola Radovanović, stručni saradnik za pravne poslove

e mail: nikola.radovanovic@redcross.org.rs

**2) PODACI O LIČNOSTI KOJI SE PRIKUPLJAJU I SVRHA PRIKUPLJANJA**

Crveni krst Srbije u svom radu obrađuje podatke o ličnosti u meri koja je neophodna za vršenje javnih ovlašćenja koja su mu Zakonom poverena, kao i radi programa i projekata koje je Crveni krst Srbije ovlašćen da sprovodi.

Crveni krst Srbije je član Međunarodnog pokreta Crvenog krsta i deluje u skladu sa osnovnim principima Međunarodnog pokreta.

Zakonom o Crvenom krstu Srbije (“Sl. glasnik RS” 107/05) propisan je status i položaj Crvenog krsta Srbije:

Članom 1. Zakona o Crvenom krstu Srbije, između ostalog, propisano je da je Crveni krst Srbije humanitarna, nezavisna, neprofitna i dobrovoljana organizacija koja **vrši javna ovlašćenja** i **obavlja druge poslove od javnog interesa** i ima položaj organizacije koja pomaže nadležnim državnim organima u humanitarnoj oblasti.

Članom 3. Zakona o Crvenom krstu Srbije, propisano je da Crveni krst Srbije ima za cilj da olakšava ljudsku patnju, sa zadatkom da pruža pomoć ugroženim licima u slučaju ratnih sukoba, prirodnih, ekoloških ili drugih nesreća radi spasavanja ugroženih života i zdravlja ljudi i obezbeđenja poštovanja humanitarnog prava, i u slučaju stanja potreba za socijalnom zaštitom i zbrinjavanjem, kao i sa zadatkom preventivnog delovanja i prosvećivanja građana u oblasti zdravstvene i socijalne zaštite i unapređenja humanitarnih vrednosti društva.

(2) U obavljanju poslova vezanih za ostvarenje cilja i zadataka Crveni krst Srbije deluje u skladu sa:

1) ratifikovanim međunarodnim ugovorima i opšteprihvaćenim pravilima iz oblasti međunarodnog humanitarnog prava, a naročito sa Ženevskim konvencijama o zaštiti žrtava rata od 12. avgusta 1949. godine i Dopunskim protokolima uz Ženevske konvencije od 8. juna 1977. godine;

2) Osnovnim principima, Statutom i drugim aktima i pravilima koje usvaja Međunarodni pokret Crvenog krsta i Crvenog polumeseca

3) ciljevima i zadacima nacionalnog društva.

Članom 7. Zakona o Crvenom krstu Srbije, propisano je da se Crvenom krstu Srbije poverava vršenje i sledećih javnih ovlašćenja:

1) pokretanje, organizovanje i sprovođenje ili učestvovanje u redovnim i vanrednim akcijama solidarnosti u Republici Srbiji za pomoć ugroženim licima i žrtvama prirodnih, ekoloških i drugih nesreća i oružanih sukoba, kao i obezbeđenje, u skladu sa zakonom, obuke ljudi, materijalnih, finansijskih i drugih sredstava za te akcije;

2) osposobljavanje građana, dobrovoljno organizovanih za obavljanje poslova civilne zaštite na teritoriji Republike Srbije, za pružanje prve pomoći u slučaju prirodnih, ekoloških i drugih nesreća, kao i oružanih sukoba;

3) organizovanje, obučavanje i pripremanje ekipa za prvu pomoć, higijensko-epidemiološku zaštitu, negu povređenih i obolelih, socijalni rad, psihološku pomoć stanovništvu i tehničku pomoć za izvršavanje zadataka u slučaju prirodnih, ekoloških i drugih nesreća, kao i oružanih sukoba;

4) popularisanje dobrovoljnog davalaštva krvi i, u saradnji sa službama i zdravstvenim ustanovama za transfuziju krvi, učestvuju u organizovanju akcija dobrovoljnog davanja krvi.

Članom 8. Zakona o Crvenom krstu Srbije propisano je da u vršenju javnih ovlašćenja iz čl. 6. i 7 . ovog zakona Crveni krst Srbije **vodi odgovarajuće evidencije i izdaje uverenja**.

Članom 9. Zakona o Crvenom krstu Srbije propisano je da Crveni krst Srbije sprovodi programe i aktivnosti koji proizlaze iz ciljeva i zadataka Međunarodnog pokreta, a naročito:

1) razvija solidarnost među ljudima i organizuje različite oblike međusobne pomoći građana;

2) zastupa, širi i sprovodi ideje, Osnovne principe i druge humanitarne vrednosti Međunarodnog pokreta;

3) donosi plan i sprovodi program pripreme za delovanje u nesrećama u saradnji i uz koordinaciju sa nadležnim državnim organima;

4) sprovodi programe pomoći deci, hendikepiranim, starim i nemoćnim licima u saradnji sa donatorima i nadležnim državnim organima i organima teritorijalne autonomije i lokalne samouprave;

5) organizuje i sprovodi akcije zaštite i unapređenja stanja životne okoline i širi znanja stanovništva o merama za očuvanje zdrave prirodne sredine u cilju zaštite i unapređivanja stanja životne okoline i sprečavanja nastanka neželjenih posledica;

6) zastupa ideje dobrovoljnog rada u korist ugroženih lica, **registruje i sprovodi obuku volontera** za rad u Crvenom krstu Srbije;

7) organizuje i učestvuje, u saradnji sa zdravstvenim ustanovama, u aktivnostima promocije zdravlja, u sprovođenju aktivnosti za unapređenje zdravlja pojedinih grupacija stanovništva i prevenciju bolesti od većeg socijalno-medicinskog značaja.

Članom 10. Zakona o Crvenom krstu Srbije su propisane usluge koje vrši Crveni krst Srbije

(1) Crveni krst Srbije može organizovati ishranu ugroženih lica u redovnim ili vanrednim situacijama.

(2) Crveni krst Srbije, u svojim objektima, može pružati usluge privremenog smeštaja i ishrane licima kojima je takav oblik pomoći potreban iz zdravstvenih ili socijalnih razloga, kao i svom članstvu.

(3) Pružanje usluga ishrane i smeštaja iz st. 1. i 2. ovog člana ne smatra se ugostiteljskom delatnošću.

(4) Pod uslovima i na način utvrđen zakonom, Crveni krst Srbije može, ako to ne dovodi u pitanje obavljanje javnih ovlašćenja utvrđenih ovim zakonom, pružati i druge usluge zainteresovanim pravnim i fizičkim licima, a naročito one koje se odnose na:

1) organizovanje i sprovođenje stručnog osposobljavanja predavača za obuku iz prve pomoći, vođenje evidencija o obuci i izdavanje odgovarajućih uverenja o stručnoj osposobljenosti predavača;

2) organizovanje i sprovođenje obuke iz prve pomoći kandidata za vozače, sprovođenje ispita, **vođenje evidencija i izdavanje uverenja** o položenom ispitu iz prve pomoći;

3) organizovanje i sprovođenje obuke iz prve pomoći za lica koja obavljaju poslove bezbednosti i zdravlja na radu;

4) organizovanje službe spasavanja na vodi i službe spasavanja na planinama, sprovođenje obuke spasilaca za rad u tim službama, v**ođenje evidencija i izdavanje odgovarajućih uverenja.**

Prilikom obrade podataka o ličnosti u cilju sprovođenja svojih javnih ovlašćenja, programa, projekata i zadataka, Crveni krst Srbije postupa u skladu sa načelima obrade propisanim u članu 5. Zakona o zaštiti podataka o ličnosti.

**3) PRAVNI OSNOV ZA OBRADU**

Članom 8. Zakona o Crvenom krstu Srbije propisano je da u vršenju javnih ovlašćenja iz čl. 6. i 7 . ovog zakona Crveni krst Srbije vodi odgovarajuće evidencije i izdaje uverenja.

* podaci o ličnosti iz oblasti Službe traženja obrađuju se na osnovu člana 12. stav 1. tačke 1), 3) i 5) Zakona o zaštiti podataka o ličnosti, članovima 2, 6, 7, 8, 9, 13. i 14. Zakona o Crvenom krstu Srbije, članom 122. Ženevske konvencije o postupanju sa ratnim zarobljenicima od 12. avgusta 1949. godine, članom 136. Ženevske konvencije o zaštiti građanskih lica za vreme rata od 12. avgusta 1949. godine, odredbama Dopunskog protokola uz Ženevske konvencije o zaštiti žrtava međunarodnih oružanih sukoba od 8. juna 1977. godine- Protokol 1.
* podaci o ličnosti iz oblasti dobrovoljnog davalaštva krvi obrađuju se na osnovu člana 12. stav 1. tačke 1), 3) i 5) Zakona o zaštiti podataka o ličnosti, čl. 7. stav 1. tačka 4), 8, 9. stav 1. tačke 1), 2), i 6), čl. 11, 12, i 13 Zakona o transfuzijskoj medicini RS (Sl. glasnik 40/17 i 113/17).
* podaci o ličnosti u oblasti Spasilaštva na vodi obrađuju se na osnovu člana 12. stav 1. tačke 1), 3) i 5) Zakona o zaštiti podataka o ličnosti, čl. 8 i 10. stav 4. tačka 4) Zakona o Crvenom krstu Srbije, Pravilnika o Nacionalnim evidencijama u oblasti sporta (SG RS 24/2017), Pravilnikom o knjizi članova udruženja, društava i saveza u oblasti sporta (SG RS 8/2018), Zakona o sportu, Zakona o Crvenom krstu Srbije, Pravilnika o stručnom osposobljavanju u sportu (SG RS 8/2013).
* podaci o ličnosti u oblasti Delovanja u nesrećama obrađuju se na osnovu člana 12. stav 1. tačke 1), 3) i 5) Zakona o zaštiti podataka o ličnosti, Zakonu o smanjenju rizika od katastrofa i upravljanja u vanrednim situacijama, čl. 7, 8 i 10. stav 4. tačka 4) Zakona o Crvenom krstu Srbije, Pravilnika o sadržaju i načinu vodjenja evidencije o pripadnicima organa, jedinica , službi i drugim učesnicima i o sredstvima i opremi u civilnoj zaštiti (“SG RS” 91/2013-12), Zakon o obnovi nakon elementarne i druge nepogode (“SG RS” 112/2015).
* podaci o ličnosti polaznika obuke iz pružanja prve pomoći, obrađuju se na osnovu člana 12. stav 1. tačke 1), 3) i 5) Zakona o zaštiti podataka o ličnosti, čl. 7. stav 1. tač. 2. i 3, čl. 8, 10. stav 4. tač. 1), 2) i 3) Zakona o Crvenom krstu Srbije, člana 241. Zakona o bezbednosti saobraćaja na putevima.
* podaci o zaposlenima i licima zaposlenim van radnog odnosa obrađuju se na osnovu člana 91. Zakona o zaštiti podataka o ličnosti, odredaba Zakona o radu, Zakona o centralnom registru obaveznog socvijalnog osiguranja, Zakona o zdravstvenom osiguranju, Zakon o penzijskom i invalidskom osiguranja, Zakona o porezu na dohodak građana.
* podaci o volonterima Crvenog krsta Srbije, obrađuju se na osnovu člana 12. stav 1. tačke 1), Zakona o zaštiti podataka o ličnosti i čl. 7,8,9, stav 1, tačka 6) i 10. Zakona o Crvenom krstu Srbije.
* podaci o korisnicima socijalne pomoći obrađuju se na osnovu člana 12. stav 1. tačke 1), 3) i 5) Zakona o zaštiti podataka o ličnosti, član 7. stav 1 tačka 1), 8. 9. 10. i 11. Zakona o Crvenom krstu Srbije.
* video nadzor u objektima Crvenog krsta Srbije vrši se na osnovu čl. 29. i 30. Zakona o privatnom obezbeđenju, uz vidno istaknuto obaveštenje na ulazima u objekte da su objekti pod video nadzorom

**4) PRIMAOCI PODATAKA**

Crveni krst Srbije podatke o ličnosti koje obrađuje sa ciljem vršenja javnih ovlašćenja, programa i projekata može prosleđivati drugim organizacijama Crvenog krsta u Srbiji, isključivo ako je to neophodno za vršenje javnih ovlašćenja.

Trećim licima podaci se mogu prosleđivati isključivo ako za to postoji opravdan razlog i pristanak lica na koje se podaci odnose, odnosno ako za to postoji osnov propisan zakonom.

**5) IZNOŠENJE PODATAKA U DRUGE DRŽAVE ILI MEĐUNARODNE ORGANIZACIJE**

Crveni krst Srbije podatke o ličnosti koje obrađuje sa ciljem vršenja javnih ovlašćenja, programa i projekata može prosleđivati međunarodnim organizacijama Crvenog krsta isključivo ako je to neophodno za izvršavanje zadataka Crvenog krsta Srbije i sprovođenje zajedničkih programa pod uslovom da za prenos podataka postoji pristanak lica na koje se podaci odnose.

**6) PRAVA KOJA PRIPADAJU LICU U NA KOJE SE PODACI ODNOSE**

Sve informacije u vezi sa obradom podataka o ličnosti od strane Crvenog krsta Srbije možete dobiti slanjem pisane ili elektronske (e-mail) poruke Crvenom krstu Srbije na adresu: Simina 19, 11000 Beograd, odnosno na sledeće e-mail adrese:

serbia@redcross.org.rs

nikola.radovanovic@redcross.org.rs

Crveni krst Srbije obaveštava lica čije podatke o ličnosti obrađuje da u skladu sa odbredbama Zakona o zaštiti podataka o ličnosti, imaju sledeća prava:

* **Pravo na opoziv pristanka na obradu podataka o ličnosti - svako lice koje je dalo pristanak na obradu podataka o ličnosti, svoj pristanak može opozvati.**

Napominjemo da opoziv pristanka ne utiče na dopuštenost obrade koja je vršena na osnovu pristanka pre opoziva.

* **Pravo na pristup**;– svako fizičko lice ima pravo da od rukovaoca zahteva informaciju da li obrađuje podatke o njemu, koje i u koju svrhu, pristup tim podacima, predviđeni rok čuvanja, kopiju tih podataka ali i informaciju o svim ostalim pitanjima iz člana 26. Zakona. Pravo na pristup može biti ograničeno, u celini ili delimično, u meri i trajanju koje je neophodno i srazmerno u demokratskom društvu iz razloga koji su predviđeni članom 28.
* **Pravo na ispravku i dopunu** – lice na koje se podaci odnose ima pravo da zahteva ispravku njegovih netačnih podataka o ličnosti bez nepotrebnog odlaganja. Ukoliko su podaci nepotpuni, lice ima pravo da svoje podatke dopuni kroz davanje dodatne izjave na osnovu člana 29 Zakona.
* **Pravo na brisanje-**svako lice na koje se podaci odnose ima pravo da se njegovi podaci o ličnosti izbrišu od strane rukovaoca kada više nisu neophodni za ostvarivanje svrhe zbog koje su prikupljeni ili na drugi način obrađivani, ako je lice opozvalo pristanak na osnovu koga se obrada vršila ili je podnelo prigovor na obradu, ako su podaci nezakonito obrađivani, ako brisanje predstavlja izvršenje zakonske obaveze rukovaoca ili ako su podaci o ličnosti prethodno prikupljeni u vezi sa korišćenjem usluga informacionog društva iz člana 16 stav 1 Zakona. Zahtev za brisanje se podnosi rukovaocu.
* **Pravo na ograničenje obrade-** lice na koje se podaci odnose ima pravo da od rukovaoca zahteva da se obrada njegovih podataka o ličnosti ograniči u slučajevima koji su predviđeni članom 31 Zakona.
* **Pravo na prenosivost podataka-**ukoliko su zajedno ispunjeni uslovi iz člana 36 Zakona, lice na koje se podaci odnose ima pravo da prethodno dostavnjene podatke primi u strukturisanom obliku od rukovaoca kao i da ih, bez njegovog ometanja, prenese drugom rukovaocu.
* **Pravo na prekid obrade (prigovor)-**lice na koje se podaci odnose ima pravo da od rukovaoca ,u vidu prigovora na obradu, zahteva prekid obrade koja se vrši u skladu sa čl.12 st.1 tač. 6 Zakona, uključujući i profilisanje koje se zasniva na tim odredbama. Ukoliko rukovalac nije predočio da postoje zakonski razlozi za obradu koji pretežu nad interesima, pravima ili slobodama lica na koje se podaci odnose ili su u vezi sa podnošenjem, ostvarivanjem ili odbranom pravnog zahteva, biće dužan da prekine za obradom podataka o licu koje je podnelo prigovor.
* **Pravo na pritužbu** Povereniku za informacije od javnog značaja i zaštitu podataka o ličnosti.
* **Pravo na sudsku zaštitu**

**7) ROK ČUVANJA PRIKUPLJENIH PODATAKA O LIČNOSTI**

Podaci se čuvaju samo dok se ne ostvari svrha zbog koje se obrađuju, osim za podatke za koje je zakonom propisana obaveza čuvanja u određenom periodu odnosno obaveza trajnog čuvanja.